Վերադառնալով Հրազդան Թոքմաջյանի հայրենանվեր գործունեությանը՝ նախարար Հրանուշ Հակոբյանը կարևորեց վերջինիս՝ Հալեպում ստեղծած «Մարտիրոս Սարյան» ակադեմիայի դերը մատաղ սերունդներին կրթելու գործում և նշեց. «Նույնիսկ այսօրվա ռումբերի պայթյունների տակ շարունակում է շնչել և սերունդներ կրթել մեր մեծ նկարչի անունը կրող ակադեմիան: Հուսանք, որ կավարտվի պատերազմը, և Հալեպի մեր երբեմնի ծաղկուն համայնքը կվերականգնվի»: